କାର୍ମୁଷ୍ଟାଇନ

କାର୍ମୁଷ୍ଟାଇନ (ଇଂରାଜୀ ଭାଷାରେ Carmustine), ଅନ୍ୟମାନଙ୍କ ମଧ୍ୟରେ ଏହାର ଏକ ବିକ୍ରୟ ନାମ ବିଆଇସିଏନୟୁ  (BiCNU), ହେଉଛି ଏକ ଔଷଧ ଯାହା କର୍କଟ ରୋଗ ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ମସ୍ତିଷ୍କ ଅର୍ବୁଦ, ମଲ୍ଟିପ୍ଲ ମାୟେଲୋମା, ଲିମ୍ଫୋମା ଏବଂ ମେଲାନୋମା ପାଇଁ ବ୍ୟବହୃତ ହୁଏ । ଏହା ପାଲିଏଟିଭକେମୋଥେରାପି ଭାବରେ ବ୍ୟବହାର କରାଯାଇପାରେ । ଏହା ସାଧାରଣତଃ ଏକ ଶିରାରେ ଇଞ୍ଜେକସନ ଆକାରରେ କିମ୍ବା ମସ୍ତିଷ୍କରେ ପ୍ରତିରୋପଣର ଅଂଶ ଭାବରେ ବ୍ୟବହୃତ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ବୃକ୍‌କ ସମସ୍ୟା, ଫୁସଫୁସ ପ୍ରଦାହ ଏବଂ ଅସ୍ଥି ମଜ୍ଜା ଦମନ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଦ୍ୱିତୀୟକ କର୍କଟ, କେଶ ଝଡ଼ିବା ଏବଂ ଆଲର୍ଜି ପ୍ରତିକ୍ରିୟା ହୋଇପାରେ ।  ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ନାଇଟ୍ରୋସୌରିଆ ଯୌଗିକ ଏବଂ ଆଲକିଇଲେଟିଙ୍ଗ ଏଜେଣ୍ଟ ।

୧୯୭୭ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କାର୍ମୁଷ୍ଟାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୩ ସୁଦ୍ଧା ୧୦୦ ମିଗ୍ରା ବିଶିଷ୍ଟ ମାତ୍ରାର ମୂଲ୍ୟ ପ୍ରାୟ ୨,୮୦୦ ଡଲାର ଖର୍ଚ୍ଚ ହେଉଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ପ୍ରତିରୋପଣ ପିଛା ଖର୍ଚ୍ଚ ପ୍ରାୟ ୬୫୦ ପାଉଣ୍ଡ ଥିଲା ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki